CELEX: 62012CA0345
Language: el
Date: 2013-06-13 00:00:00
Title: Υπόθεση C-345/12: Απόφαση του Δικαστηρίου (δέκατο τμήμα) της 13ης Ιουνίου 2013 — Ευρωπαϊκή Επιτροπή κατά Ιταλικής Δημοκρατίας (Παράβαση κράτους μέλους — Οδηγία 2002/91/ΕΚ — Ενεργειακή απόδοση των κτιρίων — Άρθρα 7, παράγραφοι 1 και 2, 9, 10 και 15, παράγραφος 1 — Πλημμελής μεταφορά στην εσωτερική έννομη τάξη — Παράλειψη εμπρόθεσμης μεταφοράς — Οδηγία 2010/31/ΕΕ — Άρθρο 29)

3.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 225/38
            
         Απόφαση του Δικαστηρίου (δέκατο τμήμα) της 13ης Ιουνίου 2013 — Ευρωπαϊκή Επιτροπή κατά Ιταλικής Δημοκρατίας
   (Υπόθεση C-345/12) (1)
   
   (Παράβαση κράτους μέλους - Οδηγία 2002/91/ΕΚ - Ενεργειακή απόδοση των κτιρίων - Άρθρα 7, παράγραφοι 1 και 2, 9, 10 και 15, παράγραφος 1 - Πλημμελής μεταφορά στην εσωτερική έννομη τάξη - Παράλειψη εμπρόθεσμης μεταφοράς - Οδηγία 2010/31/ΕΕ - Άρθρο 29)
   2013/C 225/64
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: E. Montaguti και K. Herrmann)
   
      Καθής: Ιταλική Δημοκρατία (εκπρόσωποι: G. Palmieri, επικουρούμενη από τον A. De Stefano, avvocato dello Stato)
   
      Αντικείμενο
   
   Παράβαση κράτους μέλους — Παράλειψη εμπρόθεσμης θέσπισης όλων των αναγκαίων διατάξεων για τη συμμόρφωση προς τα άρθρα 7, παράγραφοι 1 και 2, 10 και 15, παράγραφος 1, της οδηγίας 2002/91/ΕΚ του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2002, για την ενεργειακή απόδοση των κτιρίων (ΕΕ L 1, σ. 65), σε συνδυασμό με το άρθρο 29 της οδηγίας 2010/31/ΕΕ του Ευρωπαϊκού Κοινοβουλίου και του Συμβουλίου, της 19ης Μαΐου 2010, για την ενεργειακή απόδοση των κτιρίων (ΕΕ L 153, σ. 13)
   
      Διατακτικό
   
   
               1)
            
            
               Η Ιταλική Δημοκρατία, μη προβλέποντας την υποχρέωση να τίθεται στη διάθεση του υποψήφιου αγοραστή ή μισθωτή ενός κτιρίου, κατά την πώληση ή την εκμίσθωση του κτιρίου αυτού, πιστοποιητικό ενεργειακής απόδοσης σύμφωνα με τα άρθρα 7 και 10 της οδηγίας 2002/91/ΕΚ του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2002, για την ενεργειακή απόδοση των κτιρίων, και παραλείποντας να κοινοποιήσει στην Ευρωπαϊκή Επιτροπή τα μέτρα μεταφοράς του άρθρου 9 της οδηγίας 2002/91 στην εσωτερική έννομη τάξη, παρέβη τις υποχρεώσεις που υπέχει από τα άρθρα 7, παράγραφοι 1 και 2, και 10 της εν λόγω οδηγίας, καθώς και 15, παράγραφος 1, της οδηγίας αυτής, σε συνδυασμό με το άρθρο 29 της οδηγίας 2010/31/ΕΕ του Ευρωπαϊκού Κοινοβουλίου και του Συμβουλίου, της 19ης Μαΐου 2010, για την ενεργειακή απόδοση των κτιρίων.
            
         
               2)
            
            
               Καταδικάζει την Ιταλική Δημοκρατία στα δικαστικά έξοδα.
            
         
      (1)  ΕΕ C 287 της 22.9.2012.